বাংলা সাহিত্যে কবিতার ঐতিহ্যধারায় মাঝে মাঝে ঘটনা তথা বিষয়ের হঠাৎ আবির্ভাবে কাব্যসৃষ্টির মূলধারা বা মূল স্রোত তৈরি হতে দেখা গেছে। কখনও কবিতাই মূলধারার জনক। কবিদের ভিন্ন ভিন্ন কণ্ঠস্বর সত্ত্বেও বিষয়ের একটি বিন্দুতে তারা এক ও অভিন্ন। যেমন অবিভক্ত বঙ্গে স্বদেশ ও স্বাধীনতা প্রসঙ্গে, চল্লিশের দশকে সমাজবদলের প্রত্যয়ে, বিভাগোত্তর পূর্ববঙ্গে রাষ্ট্রভাষা আন্দোলনের প্রেরণায় একুশের কবিতা এবং ষাটের দশকে জাতীয়তাবাদী চেতনার স্বদেশ ও একাত্তরে মুক্তিযুদ্ধের কবিতা।